Di deilwis extreme und erosionsgfährdete Hanglage hän d Landwirtschaft erschwert und si wenig ertragrych und praktisch nit mechanisierbar gmacht. Sällewäg hät scho in de 1930er-Johr de Strukturwandel ygsetzt, wo noch em Zweite Wältchrieg verstärkt witergange isch; mer isch vo de Landwirtschaft eweg- und zum Främdeverchehr hybewegt. Di schneesicheri Lag vom Südschwarzwald erlaubt e fast ganzjöhrigi Tourismus-Saison. 1960 isch de erscht Skilift in Betrieb gnoh worre, hütt hät s sechs Lift, devo zwei mit Flüetlicht und vier mit Beschneiigsalage.